Diari Oficial de la Generalitat Valenciana


Sumari del DOGV 5201, del 17-02-2006 (2006/1381)

Notificació a Laste Josimovski de la decisió de la sentència dictada en les actuacions d'assumpte civil número 686/2004.
------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1381


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Laste Josimovski de la decisió de la sentència dictada en les actuacions d'assumpte civil número 686/2004. [2006/S1381]  
Procediment: assumpte civil 000686/2004.  
Montserrat Isabel Cabrera, secretària del Jutjat de Primera Instància número 7 de Castelló de la Plana  
En el juí referenciat, s'ha dictat la resolució de data 17 de gener de 2006 que literalment diu així:  
«Decisió  
Que amb l'estimació de la demanda formulada per la procuradora Pesudo Arenós en nom i representació de Lisandra Falomir Sánchez contra Laste Josimovski, decrete l'adopció de les mesures següents:  
1. S'atribuïx l'ús del domicili familiar, situat al carrer Pintor Sorolla, número 23, 1º, 2ª, de Castelló de la Plana a la senyora Falomir.   
2. S'atribuïx a la senyora Falomir la guarda i custòdia dels dos fills menors, Marc i Alexia Ratka, i la pàtria potestat serà compartida per ambdós progenitors.   
3. S'establix un règim de visites entre el senyor Josimovski i els seus fills menors que consistix en caps de setmana alterns des de les 10.00 del matí del dissabte fins a les 20.00 hores del diumenge, condicionat que el pare facilite el seu domicili nou, i efectuarà el lliurament i la devolució dels fills en el domicili dels pares de la denunciant.   
4. El senyor Josimovski pagarà, en concepte de pensió d'aliments en favor dels fills, la suma de 150 euros per a cadascun, pagadors dins dels 5 primers dies de cada mes mitjançant ingrés en el compte bancari del Banco Santander Central Hispano número 0049/2409/14/2011461202. Esta pensió s'actualitzarà anualment d'acord amb les variacions de l'IPC.   
5. Les despeses extraordinàries necessàries que generen els fills les pagaran per meitat ambdós progenitors.  
Tot això sense realitzar expressa imposició de costes a cap litigant.   
Notifiqueu esta resolució a les parts, i feu-los saber que contra esta sentència es pot interposar recurs d'apel·lació en el termini de cinc dies, que no suspendrà l'eficàcia de les mesures acordades. Esta és la meua sentència, que pronuncie, mane i firme. El jutge.»  
Publicació: Llegida i publicada fou l'anterior sentència pel jutge que l'ha dictat, mentre celebrava audiència pública, en el dia del seu pronunciament, davant el secretari judicial. En done fe.  
En atenció al desconeixement de l'actual domicili o residència de la part demandada, per provisió de 17 de gener de 2006 el jutge de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del Jutjat i en el Diari Oficial de la Generalitat Valenciana, per a dur a cap la diligència de notificació de sentència.  
Castelló de la Plana, 17 de gener de 2006.. La secretària judicial: Montserrat Isabel Cabrera.